kardosdrur/scandi-wiki huggingface dataset:
Lulu

Lulu har flere betydninger:

Personer:
 Lulu (sanger) – en skotsk sanger, sangskriver, skuespiller og tv-personlighed
 Lulu Ziegler – dansk skuespillerinde og visesangerinde.

Byer:
 Ludwigslust, en by i Mecklenburg, Tyskland, med tilnavnet Lulu

Andet:
 Skuespil af Frank Wedekind
 Lulu (opera) – opera af den østrigske komponist Alban Berg, baseret på Frank Wedekinds "Lulu" skuespil.
 Lulu & Leon – en dansk krimiserie
 Lulu Rouge – dansk DJ duo.
 Lulu (film) – dansk kortfilm fra 2014 instrueret af Caroline Sascha Cogez
 Lulu (film fra 1917) – tysk stumfilm fra 1917 af Alexander Antalffy.
Hedehusum

Hedehusum (dansk/tysk) eller Hedehüsem (nordfrisisk) er en landsby på øen Før i Nordfrisland (Sydslesvig) i det nordlige Tyskland. Byen er beliggende øst for Yttersum og vest for Vitsum på øens gestkerne. Administrativt hører byen til Yttersum kommune.

Hedehusum blev første gang nævnt i 1462. Stednavnet henviser til tidligere hedearealer omkring byen. Der er flere gravhøje fra bronzealderen og vikingetiden i området. I kirkelig henseende hører byen til Sankt Laurentii Sogn. Sognet lå Vesterherred (Vesterland-Før), da området tilhørte Danmark. Vesterland-Før var en af de kongerigske enklaver ved den sønderjyske vestkyst, der i det sene middelalder ikke kom under Hertugdømmet Slesvig. Hedehusum var en af i alt tre byer på Før, hvor der ved folkeafstemningen i 1920 var flertal for en genforening med Danmark. Da de ikke lå direkte ved grænsen, forblev de under Tyskland. I Hedehusum stemte i alt 16 indbyggere for Danmark, 11 for Tyskland. I 1970 blev landsbyen indlemmet i Yttersum kommune.

Hedehusum er overvejende præget af landbrug og turisme. Mod Vesterhavet syd for byen findes en lille klint.

Litteratur 
 Margot und Nico Hansen: Föhr: Geschichte und Gestalt einer Insel. Hansen & Hansen, Münsterdorf 1971, sider 28 og 79

Noter 

Før
Oluf Braren

Oluf Braren (7. februar 1787 i Oldsum på Før – 22. marts 1839 i Toftum) var en nordfrisisk kunstmaler. Han blev især kendt for sine portrætter, skildringer fra folkelivet på Før og sine religiøse billeder. Amatørmalerens billeder viser en tæt forbindelse til hans nordfrisiske hjemstavn. En del af hans værker tilordnes den naive maleri.

Oluf Braren blev født 1787 i Oldsum på friserøen Før, hvor hans far var landmand og smed. Efter familiens ønske skulle han blive smed, men han var mere interesseret i litteratur og naturhistorie. Allerede med 19 år fik et lærerembede i Brarup på Sild, hvor han også mødte sin senere kone Meete. I september 1808 giftede de sig. To år senere rejste han sammen med Meete hjem til sin hjemø Før for at arbejde som lærer i Midlum, Yttersum, og siden i Toftum, hvor han blev til sin død i 1839. I Utersum indledte han et kærlighedsforhold til sin elev Ing Peter Matzen fra nabobyen Hedehusum, hvis forholdet holdt i alt syv år.

På trods af hans isolerede tilværelse, efterladt han en række kunstværker på højstående niveau. Hans værk omfatter både portrætter, skildringer fra folkelivet og en række religiøse og mytologiske halvfigurbilleder. Portrætterne viser mest venner og familiemedlemmer. Mest kendt er hans storportræt af Jong Göntje Braren. Portrætterne oplyser meget om de afbildede personers væsen og karakter samt kunstneres indre indstilling. Hans billeder viste for det meste stolte og selvbevidste skikkelser. Centralt i hans produktion står det ufuldendte billede En brudevielse på Før. 

Ves siden af maleriet var han også stærkt optaget af naturhistorie. Allerede i 1813 udgav en illustreret bog med hans egne billeder af henved 100 pattedyr. Mens han levede, var han næsten ukendt. Først i 1900-tallet blev hans værk genopdaget. Oluf Braren døde i 1839 i Toftum og er begravet på kirkegården i Syderende.

Billeder

Litteratur 
 Ernst Schlee: Der Maler Oluf Braren 1787-1839, Husum 1986.

Eksterne henvisninger 

 Slesvigland 02/1984 (med billeder)
 

Personer fra Nordfrisland
Malere fra Danmark
Nordfrisere
Danskere i 1800-tallet
EHF Champions League 2009-10 (kvinder)

EHF Champions League 2009–10 for kvinder var den 17. EHF Champions League-turnering for kvinder. Turneringen blev arrangeret af European Handball Federation og havde deltagelse af 30 hold. 18 af holdene spillede først to kvalifikationsrunder, hvorfra fire hold kvalificerede sig til gruppespillet sammen med 12 direkte kvalificerede hold. Gruppespillet bestod af fire grupper med fire hold. De fire vindere og fire toere gik videre til endnu et gruppespil i to grupper med fire hold, hvorfra vinderne og toerne gik videre til semifinalerne.

Resultater

Første kvalifikationsrunde 

De seks deltagende hold spillede miniturneringer i to grupper med tre hold. De to gruppevindere og -toere kvalificerede sig til anden kvalifikationsrunde.

Gruppe A 

Gruppen blev afviklet i Sporthalle Kreuzbleiche i Sankt Gallen, Schweiz.

Gruppe B 

Gruppen blev afviklet i Profesor Dr. Yasar Sevim sporthall i Ankara, Tyrkiet.

Anden kvalifikationsrunde 

De fire hold, som gik videre fra første kvalifikationsrunde, spillede sammen med 12 seedede hold om fire pladser i Champions League-gruppespillet. Holdene var inddelt i fire grupper med fire hold, som hver spillede en miniturnering. De fire gruppevindere kvalificerede sig til det egentlige CL-gruppespil.

Gruppe 1 

Kampe blev spillet i Globus Hall i Lublin, Polen.

Gruppe 2 

Kampe blev spillet i Trencin Hall i Trenčín, Slovakiet.

Gruppe 3 

Kampe blev spillet i Yunost Karpaty-UZ i Uzjgorod, Ukraine.

Gruppe 4 

Kampe blev spillet i Gigantium i Aalborg, Danmark.

Første gruppespil 

De 16 hold var inddelt i fire grupper med fire hold, som spillede en dobbeltturnering (alle hold mødtes indbyrdes både ude og hjemme). De fire gruppevindere og de fire toere gik videre til andet gruppespil, mens de fire treere kvalificerede sig til 1/8-finalerne i Cup Winners' Cup 2009-10.

Gruppe A

Gruppe B

Gruppe C

Gruppe D

Andet gruppespil

Gruppe 1

Gruppe 2

Semifinaler

Finale

Kilder / eksterne henvisninger 
European Handball Federation – 2009/10 Women's Champions League

Noter 

Håndbold i 2009
Håndbold i 2010
Sæsoner i EHF Champions League
Kvindehåndbold
David McVicar

David McVicar (født 1966) er en skotsk opera- og teaterinstruktør fra Glasgow. Han blev uddannet som skuespiller fra Royal Scottish Academy of Music and Drama i 1989. I 2007 blev han af The Independent nævnt som en af 100 mest indflydelsesrige homoseksuelle i Det forenede kongerige.
David McVicars opsætning af L'incoronazione di Poppea, der fik gode anmeldelser i dansk presse, har kunnet ses på Det Kongelige Teater. McVicar er i sæsonen 2009-2010 aktuel med en opsætning af Carmen i Operaen.

Udvalgte produktioner 
 Agrippina: La Monnaie, Théâtre des Champs Elysées, English National Opera
 Alcina: Bilbao, Oviedo 
 Billy Budd: Lyric Opera of Chicago 
 La bohème: Glyndebourne Festival Opera 
 Carmen: Glyndebourne Festival Opera 
 La clemenza di Tito: English National Opera
 Les contes d'Hoffmann: Salzburg Festival, Vlaamse Opera
 Don Giovanni: La Monnaie 
 Faust: La Monnaie
 Fidelio: New Zealand International Arts Festival
 Giulio Cesare in Egitto: Glyndebourne Festival Opera
 Hamlet: Opera North 
 Idomeneo: Vlaamse Opera, Scottish Opera
 L'incoronazione di Poppea: Théâtre des Champs Elysées, Opéra national du Rhin, Den Kongelige Opera
 Macbeth: Mariinskij-teatret, Royal Opera House 
 Madama Butterfly: Scottish Opera
 Manon: New Zealand Opera, Dallas Opera, Houston Grand Opera, Liceu
 A Midsummer Night's Dream: La Monnaie
 Le nozze di Figaro: Royal Opera House
 The Rape of Lucretia: Aldeburgh Festival
 Il re pastore: Opera North 
 Rigoletto: Royal Opera House
 Der Rosenkavalier: Opera North, Scottish Opera 
 Semele: Théâtre des Champs Elysées, Opéra national du Rhin 
 Sweeney Todd: Opera North 
 Tamerlano: Deutsche Oper am Rhein
 Tosca: English National Opera 
 Il trovatore: The Metropolitan Opera, Lyric Opera of Chicago, San Francisco Opera
 Die Zauberflöte: La Monnaie, Royal Opera House

Videoindspilninger 
McVicars opsætninger af Faust, Le nozze di Figaro, Die Zauberflöte, Rigoletto og Salome på Royal Opera House, Covent Garden, hans Carmen, den højt roste Giulio Cesare in Egitto fra Glyndebourne og hans Manon på Gran Teatre del Liceu er alle tilgængelige på DVD.

Henvisninger

Links 
 Information om David McVicar 
 Interview med David McVicar i Positive Nation 
 Interview med David McVicar i The Independent 

Operainstruktører
Instruktører fra Storbritannien
Personer fra Glasgow
Cabrières (Hérault)

Cabrières er en by i Hérault, i Sydfrankrig.

Byer i Hérault
Peter Konwitschny

Peter Konwitschny (født 21. januar 1945) er en tysk opera- og teaterinstruktør fra Frankfurt am Main.

Biografi 
Peter Konwitschny voksede op i Leipzig, hvor hans far var førstedirigent af Gewandhausorchester Leipzig. Efter at have læst fysik og opgivet det studerede Peter Konwitschny til teaterinstruktør i årene fra 1965 til 1970 i Berlin.

I 70'erne arbejdede Konwitschny som instruktørassistent for Ruth Berghaus ved Berliner Ensemble. Fra 1980 etablerede han sig som free-lance-instruktør og indstuderede både opera og skuespil i Berlin, Halle, Greifswald og Rostock. Fra 1986-1990 var han ledende instruktør ved Landestheater i Halle. Hans opsætninger af Händels operaer Rinaldo, Aci, Galatea e Polifemo og Tamerlano samt operaerne Rigoletto og Carmen har fået god kritik.

Selvom Konwitschny havde en basis som vesttysk operainstruktør (Hertug Blåskægs borg i Kassel i 1987 og Fidelio i Basel i 1989), var det først efter Berlinmurens fald, at der kom gang i hans internationale karriere. Efter operaer af Puccini og Rossini i Graz, Leipzig og Basel tog Konwitschny fat på Wagner: Parsifal på Bayerische Staatsoper i 1995, Tannhäuser på Semperoper i Dresden i 1997, Lohengrin på Hamburgische Staatsoper i 1998, Tristan und Isolde
på Bayerische Staatsoper i 1998 samt en meget rost Götterdämmerung på Staatsoper Stuttgart i 2000.

I Hamborg har Konwitschny samarbejdet med dirigenten Ingo Metzmacher om Alban Bergs Lulu, Richard Wagners Die Meistersinger von Nürnberg og Arnold Schönbergs Moses und Aron. I 2004 instruerede han Wagners Der fliegende Holländer på Bolsjojteatret i Moskva. I 2005 fulgte Richard Strauss' Elektra i København og i 2009 satte han Salome op i Amsterdam. Siden 2008 har Peter Konwitschny været ledende instruktør på Oper Leipzig.

Æresbevisninger og priser 
 1988: Kunstpreis der DDR
 1992: Konrad Wolf-prisen fra Akademie der Künste i Berlin
 1997: Bundesverdienstkreuz
 1998: Årets instruktør, Opernwelt-Magazin
 1999: Årets instruktør, Opernwelt-Magazin
 2000: Årets instruktør, Opernwelt-Magazin
 2005: Theaterpreis Berlin

Peter Konwitschny er æresprofessor ved Hochschule für Musik Hanns Eisler i Berlin og medlem af Akademie der Künste i samme by.

Ros og kritik 
Nogle af Konwitschnys fortolkninger ligger langt fra komponisternes og skuespilforfatternes oprindelige ideer og intentioner: Hans opsætning i 2000 i Dresden af Die Csárdásfürstin, en operette af Emmerich Kálmán, foregik fx i en skyttegrav under Første verdenskrig og medførte skandale og retssag, da ledelsen på Semperoper annullerede to scener fra Konwitschnys produktion.

Eksterne henvisninger 
 Interview med Konwitschny: "I do not consider myself a representative of the Regietheater" på wagneropera.net

Operainstruktører
Instruktører fra Tyskland
Personer fra Frankfurt am Main
Chiles fodboldlandshold

Chiles fodboldlandshold er det nationale fodboldhold i Chile. Det administreres af Federación de Fútbol de Chile. Holdet har ni gange deltaget ved VM, og det bedste resultat blev opnået ved 1962-slutrunden, hvor man på hjemmebane vandt bronze.

Chile har desuden hele 38 gange deltaget i det sydamerikanske mesterskab Copa América. Det lykkedes chilenerne at vinde turneringen i 2015 og 2016.

Resultater

VM

Flest landskampe

Flest landsholdsscoringer

Kendte spillere 

 Leonel Sánchez
 Elías Figueroa
 Roberto Rojas
 Eduardo Bonvallet
 Carlos Caszely
 Ivo Basay
 Iván Zamorano
 Nelson Tapia
 Javier Margas
 Marcelo Salas
 José Luis Sierra
 Claudio Bravo
 Arturo Vidal
 Matías Fernández
 Humberto Suazo
 Alexis Sánchez
 Gary Medel
 Jean Beausejour
 Jorge Valdivia

Eksterne henvisninger 
 Forbundets hjemmeside

Fodboldlandshold i Sydamerika
Fodbold i Chile
Zwickau-profeterne

Profeterne fra Zwickau var en gruppering indenfor den radikale reformation i Tyskland. Den 27. december 1521 kom de tre selvudnævnte profeter Thomas Dreschel, Nicolas Storch og Mark Thomas Stübner, der var under påvirkning af Thomas Müntzer, fra Zwickau til Wittenberg, hvor de virkede frem til marts 1522, men blev afvist af Martin Luther. 

En del af Zwickau-profeternes tilhængere tilsluttede sig senere Thomas Müntzers bondeoprør 1525. Den sydtyske bondekrig var oprindelig et oprør mod den feudale undertrykkelse, men udviklede sig under Müntzers ledelse til en krig mod myndighederne og deres institutioner og var et forsøg på gennem en revolution at etablere et kristent fællesskab med absolut lighed og fælleseje.

Protestanter
EHF Champions League 2009-10 (mænd)

EHF Champions League 2009–10 for mænd er den 17. EHF Champions League-turnering for mænd. Turneringen blev arrangeret af European Handball Federation og havde deltagelse af 44 hold.

Resultater 

Turneringen havde deltagelse af 44 hold. 17 af holdene spillede først en kvalifikationsrunde, hvorfra fem hold kvalificerede sig til gruppespillet sammen med 27 direkte kvalificerede hold. Gruppespillet bestod af fire grupper med seks hold. De fire bedste hold i hver gruppe gik videre til ottedendelsfinalerne.

Ottendedelsfinalerne og kvartfinalerne blev afgjort over to kampe (ude og hjemme), mens semifinalerne og finalen som noget nyt blev afviklet som et "Final four"-stævne på en weekend og spillet i Lanxess Arena i Köln, Tyskland.

Første kvalifikationsrunde 

De 17 deltagende hold spillede miniturneringer i fem grupper med tre eller fire hold. De fem gruppevindere kvalificerede sig til gruppespillet.

Gruppe 1 

Gruppen blev afviklet i SRC Kale i Skopje, Makedonien.

Gruppe 2 

Gruppen blev afviklet i Mikras 3 i Thessaloniki, Grækenland.

Gruppe 3 

Gruppen blev afviklet i Haukelandshallen i Bergen, Norge.

Gruppe 4 

Gruppen blev afviklet i Hala Legionow i Kielce, Polen.

Gruppe Q 

Gruppen blev afviklet i Palacio de los Deportes de León i León, Spanien.

Gruppespil

Gruppe A

Gruppe B

Gruppe C

Gruppe D

Ottendedelsfinaler

Kvartfinaler

Final 4

Semifinaler

Kamp om 3.-pladsen

Finale

Kilder / eksterne henvisninger 
 European Handball Federation – 2009/10 Men's Champions League

Noter 

Håndbold i 2009
Håndbold i 2010
Sæsoner i EHF Champions League
DSG

DSG er et gearsystem, som findes som ekstraudstyr til en hel del af Volkswagen-koncernens biler. Systemet blev introduceret i 2003 i Volkswagen Golf R32 og Audi TT 3.2 V6, og har siden bredt sig til en hel del af koncernens bilmodeller.

Systemet er forsynet med automatisk kobling, og kan betjenes både som en manuel og som en automatisk gearkasse.

I de første år fandtes der kun en 6-trins udgave af systemet. En 7-trins udgave blev introduceret i 2008 i Volkswagen Golf V, Volkswagen Jetta og Volkswagen Touran i kombination med 1,9 TDI dieselmotoren med 105 hk, og senere også i forbindelse med 1,4 TSI benzinmotoren med 122 hk og 1,6 benzinmotoren med 102 hk.

Volkswagen AG
Køretøjsteknologi
Varemærker
Ergine

LSA, også kendt som D-Lysergsyre amid, d-lysergamide, ergine, og LA-111, er et alkaloid af ergolin familie, der forekommer i forskellige arter af vinstokke af snerlefamilien og nogle svampe.
Som den dominerende alkaloid i hallucinogene frø som Rivea corymbosa (Ololiuhqui), Argyreia nervosa (Hawaiian Baby Woodrose) og Ipomoea tricolor (Morning Glory, tlitliltzin), er det ofte påstået, at ergine og/eller isoergine (dens epimer) er ansvarlig for den psykedeliske aktivitet ved indtagelse af frøene.

Historie
En traditionel anvendelse af Morning Glory frø af mexicanske indianere blev første gang beskrevet af Richard Schultes i 1941 i en kort rapport, der dokumenterer deres anvendelse som går langt tilbage til aztekiske tider.
Yderligere forskning blev offentliggjort i 1960, da Don Thomes MacDougall rapporterede, at kimen til Ipomoea tricolor blev anvendt som sakramente af visse Zapotec indianere, undertiden sammen med frø af Rivea corymbosa , en anden art, der har en lignende kemisk sammensætning, med lysergol i stedet for Ergometrin.
Ergin blev analyseret for menneskelig aktivitet ved Albert Hofmann ved et selv-forsøg i 1947, længe før det var kendt for at være en naturlig forbindelse.
Intramuskulær administration af en 500 mikrogram dosis førte til en træt, drømmende tilstand, med en manglende evne til at opretholde klare tanker.
Efter en kort periode med søvn virkningerne var borte, og normal baseline blev genfundet i løbet af fem timer.

Alkaloider
Sociogenese

Sociogenese dækker over menneskets psykiske udvikling i sammenhæng med den samfundsmæssige udvikling. Emnet har været behandlet af den tyske sociolog Norbert Elias i Über den Prozess der Zivilisation fra 1939.

Norbert Elias
Socialvidenskabelige begreber
Psykologi
Alex Chilton

Alex Chilton (28. december 1950 – 17. marts 2010) var en amerikansk guitarist, singer-songwriter og musikproducer, der især var kendt som medlem af grupperne The Box Tops og Big Star.

Alex Chilton blev født og voksede op i Memphis, Tennessee, og som ganske ung kom han med i et lokalt orkester. Gruppen kom senere til at hedde The Box Tops, og Chilton var stadig teenager, da han var forsanger og guitarist på nummeret "The Letter", som gruppen fik et stort gennembrud med i 1967. Gruppen opnåede flere hits de følgende par år, men allerede i 1970 opløstes gruppen.

I denne periode arbejdede han på at forbedre sit guitarspil, og det følgende år kom Alex Chilton med i gruppen Big Star. Denne gruppe fik ikke så stor kommerciel succes, men i musikerkredse øgedes respekten for Chilton. Grupper som R.E.M. og Radiohead har været påvirket af ham. Senere i 1970'erne opholdt han sig i New York på det tidspunkt, hvor punkmusikken fik sit gennembrud, hvilket fik stor betydning for Chilton. Han vendte sig nu væk fra den polerede poplyd til et mere spontant musikalsk udtryk.

Fra 1980'erne og fremad blev Alex Chilton gradvist sværere at sætte i musikalsk bås. Han inddrog et lang række genrer som jazz, blues, rockabilly og country i sin musik, som han efterhånden primært styrede som solist med varierende tilknyttede musikere. Fra midten af 1990'erne genoptog han desuden samarbejdet med flere af de gamle kolleger i The Box Tops og Big Star, som optrådte i forskellige sammenhænge.

Chilton døde af et hjerteanfald lige før en koncert i hjembyen.

Noter

Eksterne henvisninger 

 Biografi hos Last Call Records 

Guitarister fra USA
Singer-songwritere fra USA
Stephen Fry

Stephen John Fry (født 24. august 1957) er en britisk skuespiller, forfatter, komiker, tv-vært og filminstruktør.

Uddannelse og karriere 
Fry er uddannet på Queen's College i Cambridge. Under sine studier var han engageret i forskellige teaterstykker, lige som han også skrev stykket Latin or Tobacco and Boys. I sit sidste år på Cambridge var Fry medlem af Cambridge Footlights, der hvert år opsætter blandt andet en revy og har fostret adskillige kendte engelske komikere som Hugh Laurie og Emma Thompson. 

Fry og Laurie fortsatte deres samarbejde efter universitetet i tv-serierne There's Nothing to Worry About og "Alfresco". Ingen af dem var en større succes. Langt bedre gik deres næste projekt, A Bit of Fry & Laurie, der etablerede parret i den britiske bevidsthed i 1980'erne. Parret medvirkede også i de tre sidste sæsoner af Blackadder, hvor Fry spillede general Melchett i den fjerde og sidste sæson.

I begyndelsen af 1990'erne indspillede Fry og Laurie tv-serien Jeeves & Wooster efter P.G. Wodehouses bøger om den godtroende rigmand Bertie Wooster og hans snu tjener Jeeves. 

Fry har også instrueret filmen Bright Young Things. Blandt hans tv-programmer kan nævnes QI, hvor han er vært i et show, der kombinerer humor med viden i en spørgeleg med indbudte humorister. Han har været vært for QI fra 2003 til 2016, hvorefter han overlod værtsrollen til Sandi Toksvig.

Privatliv 
Fry interesserer sig for IT, B&O og moderne teknologi og var en af de første kendte, der brugte Twitter. Fry er erklæret homoseksuel og bor i London. Han er medlem af Garrick's Club og har skrevet erindringsbøger som "The Fry Chronicles" (2010) og Moahb is My Washpost (2008), som The Times anmelder som Bubbly, funny and charming. I 2015 blev han gift med den noget yngre Elliott Spencer.

Udvalgt filmografi 
 The Good Father (1985)
 Peter's Friends (1992)
 Wilde (1997)
 Gosford Park (2001)
 V for Vendetta (2005)
 Stormbreaker (2006)
 Alice i Eventyrland (2010)
 Sherlock Holmes 2: Skyggespillet (2011)
 Dragen Smaugs ødemark (2013)
 The Man Who Knew Infinity (2015)

 Tv-serier 
 Blackadder – Lord/General Melchett (1986-89)
 Landsbyadvokaten – Peter Kingdom (2007-09)
 QI - Vært (2003-2016)
 Heartstopper'' (2022-)

Referencer

Eksterne henvisninger 

 stephenfry.com
 

Skuespillere fra England
Romanforfattere fra England
Tv-værter fra Storbritannien
Filminstruktører fra Storbritannien
Komikere fra England
Ateister
Manuskriptforfattere fra England
Dramatikere fra England
Selvbiografer fra England
Faglitterære forfattere fra England
Briter i 1900-tallet
Briter i 2000-tallet
Svabesholm

Svabesholm (før 1658 ) er et gods ved Stenshuvud Södra Mellby socken i Simrishamns kommun i Skåne. 

Navnet Svavidsholm forekom først 1625, hvor adelsmanden Mogens Svave ejede gården. 1688 nævnes gården som kongsgård. Svavidsholm omfattede fire boliger og næsten hele Mellby sogn. Grundstammen til Svabesholm fik Jesper Gøye gennem tre mageskifter med kronen mellem 1618 og 1621, som blandt andet tilførte ham ni gårde i Svineberga by, hvor gården blev anlagt.

Da Skånska Dragonregementet blev oprettet i 1676, organiseredes det i otte kompagnier eller skvadroner. Chefen for en af dem tildeltes Svabesholm Gård. Den var en af de gårde, som ved freden i København 1660 kom i den svenske krones eje som vederlag for Bornholm. I godt 150 år til 1834 var Svabesholm ritmesterbolig, dvs. gårdens afkast udgjorde kompagnichefens løn i fredstid og bopæl mellem felttogene. Kompagniets styrke var 125 ryttere. De kom udensogns fra, fordi Karl XI med snaphanefejderne i frisk erindring ikke stolede på skåningerne. Det førte til adskillige kontroverser mellem lokalbefolkningen og soldaterne.

Hovedbygningen er opført efter en brand i 1902. I 1968 forpagtede familien Thuresson fra Ravlunda gården, som de købte i 1991. I 1996 købte den nuværende ejer, Anders Thuresson, gården af sine forældre. I foråret 2003 restaurerede han vestfløjen, som tidligere havde mejeri og tjenesteboliger. Svabesholm har ca. 130 ha ager og skov.

Simrishamns kommun
Herregårde i Skåne
Bornholmsk vederlagsgods
Playground

Playground er debutalbummet fra den danske R&B-sanger og sangskriver Burhan G, der udkom den 24. maj 2004 på RCA og BMG. Albummet er hovedsageligt skrevet i samarbejde med Frederik Nordsø og Louis Winding fra producerteamet Maximum Risk. Albummet blander ifølge Gaffa soul og R&B med tyrkiske elementer, og er inspireret af amerikanske sangere som Usher, Justin Timberlake og Craig David. Selv mener sangeren at Playground er det første rendyrkede R&B-album i Danmark. Sangen "Burhan G" blev sendt ud som den første single, og blev valgt til Ugens Uundgåelige på P3 i september 2003. Dernæst fulgte singlerne "Playground" og "Take U Home", hvor især sidstnævnte blev et pænt hit.

Albummet gav Burhan G prisen som Årets nye danske navn ved Danish Music Awards 2005, hvor han også var nomineret i kategorierne Årets danske sanger og Årets danske urbanudgivelse. Han vandt også prisen for "Årets danske album" ved Danish DeeJay Awards og var nomineret til både "P3 Prisen" og "P3 Gennembruddet" ved P3 Guld.

Spor

Kilder

Eksterne henvisninger
Playground på Discogs

R&B-album
Album fra 2004
Burhan G-album
Paul Lloyd, Jr.

Paul Lloyd, Jr. (født 3. marts 1981) er en amerikansk wrestler, som oprindeligt kommer fra Sydafrika, og som går under ringnavnet Justin Gabriel og Justin Angle. Han wrestler lige nu i WWE NXT. Paul Lloyd, Jr. er 185 cm og vejer 102 kg. Han har udført afslutninger splash, som er en af de mest tekniske afslutninger inden for wrestling sporten.

Eksterne henvisninger 

 
 

Wrestlere fra USA